  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Удмуртиын «Театральное Приволжье» фестивальлэн (6+) улосвыл люкетаз 68 куриськон вуиз. Со пӧлысь 52-ез пиналъёслэн коллективъёссылэсь, 16-ез – егитъёслэн. Со сярысь элькун тӧролэн но кивалтэтлэн пресс-службазы ивортӥз. Куриськонъёс Дэри, Балезино, Вавож, Вотка, Глаз, Кизнер, Кез, Пичи Пурга, Можга, Сарапул, Сьӧлта, Ува, Шаркан, Якшур-Бӧдья ёросъёсысь, Глазкарысь, Воткаысь, Можгаысь, Сарапулысь но Ижкарысь вуизы. Вожвылъяськонэ удмурт кылын пуктэм куинь спектакльёс пырисько: Пичи Пурга ёросысь Брангурт лулчеберет юртысь «Кузьыликар» нылпи коллектив «Одӥг нунал музейын» спектаклен (кивалтӥсез Ольга Туктаерва), Пичи Пурга ёросысь Вуж Мӧньяысь лулчеберет юртысь «Катанчи» театр экологи выжыкылэн (кивалтӥсез Надежда Фёдорова), Ижысь Кузебай Герд нимо гимназиысь «Выжыкыл» студия «Мимала но Шайтанъёс» выжыклэн (кивалтӥсез Константин Никитин). «Театральное Приволжье» фествальлнэ улосвыл люкетаз вормисьёсты 12-тӥ толсуре шараялозы. Одӥг нылпи спектакль но одӥгез егитъёслэн спектакльзы, вожвылъяськонлэн округъя люкетаз пыриськозы.Фестивальлэн йылпумъян люкетаз вормем коллективъёс выль спектакль пуктыны грантъёс басьтозы.  Тегъёс: Лулчеберет Театр фестиваль Удмуртия  